ബിജെപി നേതൃത്വം വെട്ടില് പുറത്തായത് മൂന്നരക്കോടിയുടെ തെളിവുകള് കല്പ്പറ്റ ബത്തേരിയില് തെരഞ്ഞെടുപ്പിന് മൂന്നരക്കോടി എത്തിച്ചതിന്റെ ഡിജിറ്റല് തെളിവുകള് പുറത്തായതോടെ ബിജെപി നേതൃത്വം വെട്ടിലായി. ജില്ലാ ജനറല് സെക്രട്ടറി പ്രശാന്ത് മലവയല് ജില്ലാ പ്രസിഡന്റ് സജി ശങ്കറിന് നല്കിയ രേഖകളാണ് പുറത്തായത്. കെ സുരേന്ദ്രന് പക്ഷക്കാരായ ജില്ലാ ജനറല് സെക്രട്ടറി പ്രശാന്ത് മലവയല്, കെ സദാനന്ദന്, കെ പി മധു എന്നിവര് ചേര്ന്നാണ് പണം തിരിമറി നടത്തിയതെന്ന ആരോപണം പുകയുന്നതിനിടെയാണ് തെളിവുകള് പുറത്തായത്. ജില്ലാ പ്രസിഡന്റ് സജി ശങ്കറിന് വീഡിയോ വാന് നല്കിയ വകയില് രണ്ടുലക്ഷം രൂപ നല്കിയെന്ന് രേഖകളിലുണ്ട്. ഇത്രയും തുക തനിക്ക് കിട്ടിയില്ലെന്നാണ് സജിശങ്കര് പറയുന്നത്. കെ സുരേന്ദ്രന് പുതിയ പ്രസിഡന്റായി നിയോഗിച്ച കെ പി മധുവിന് യാത്രാപ്പടി ഇനത്തില് പലതവണയായി ആയിരങ്ങള് നല്കി. ഏപ്രില് 6ന് മാത്രം 26,700 രൂപ നല്കി. മാര്ച്ച് 22ന് 30,000 രുപയും ചില നാളുകളില് 4000 മുതല്ക്കുള്ള പണവും നല്കി. ഏറ്റവും കൂടുതല് പണം പ്രശാന്ത് മലവയലിന്റെ പേരിലാണ് എഴുതിയിട്ടുള്ളത്. എല്ലാ ചെലവും കഴിഞ്ഞ് 1, 69, 23904 രുപ ബാലന്സുണ്ടെന്നാണ് രേഖകളിലെ കണക്ക്. ബൂത്ത് കമ്മറ്റികളുടെ പേരിലും ലക്ഷങ്ങള് മാറിയിട്ടുണ്ട്. അതേ സമയം മൂന്നരക്കോടി എത്തിച്ചെങ്കിലും തെരഞ്ഞെടുപ്പിന് ഈ പണം വിനിയോഗിച്ചില്ലെന്നാണ് മറു വിഭാഗത്തിന്റെ ആരോപണം. അമിത് ഷാ പങ്കെടുത്ത പരിപാടിയില് 68,25,000 രൂപ ചെലവിട്ടെന്നാണ് കണക്ക്. എന്നാല് ഇതേ പരിപാടിക്ക് വിളംബര ജാഥ നടത്തിയ വകയില് കിട്ടാനുള്ള പണം നല്കാത്തതിന്റെ പേരില് യുവമോര്ച്ച ജില്ല പ്രസിഡന്റ് ദീപു പുത്തന്പുരയിലും പ്രശാന്ത് മലവയലും തമ്മില് തെരഞ്ഞെടുപ്പ് കമ്മിറ്റി ഓഫീസില്വച്ച് വാക്കേറ്റവും സംഘട്ടനവും ഉണ്ടായി. ഇതിനുപിന്നാലെ ദീപു പുത്തന്പുരയില് രാജിവച്ചു. ദീപുവിന് പിന്തുണയായി നിരവധി പേരാണ് ബിജെപിയില്നിന്ന് രാജിവച്ചത്. 17 ലക്ഷം രൂപ ചെലവിട്ടതായാണ് തെരഞ്ഞെടുപ്പ് കമീഷന് കണക്ക് നല്കിയത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : ബിജെപി മറ്റു വാര്ത്തകള് മൂന്നരക്കോടിയില് പുകഞ്ഞ് വയനാട് ബിജെപി ആഭ്യന്തരകലഹം മൂര്ച്ഛിച്ചു പ്രഹ്ളാദനെ ഓര്ക്കുക, ആരെയും പൂജിച്ച് സ്ഥാനം വേണ്ട കെ സുരേന്ദ്രനെ പുരാണത്തിലൂടെ വിമര്ശിച്ച് ശോഭ സുരേന്ദ്രന് ബിജെപി മൂന്നരക്കോടി എത്തിച്ചതിന്റെ രേഖകള് പുറത്ത് പുനഃസംഘടന ബിജെപിയില് പ്രതിസന്ധി വെട്ടിനിരത്തി മുരളീധരന് സുരേന്ദ്രന് സംഘം ബത്തേരി തെരഞ്ഞെടുപ്പ്: ബിജെപി മൂന്നര കോടി എത്തിച്ചതിന്റെ രേഖകള് പുറത്ത് വയനാട് ബിജെപിയില് കൂട്ടരാജി ജില്ലാ പ്രസിഡന്റിനെ ഏകപക്ഷീയമായി തീരുമാനിച്ചെന്ന് ആരോപണം വിചാരണ തുടങ്ങി: പ്രതികളെ തിരിച്ചറിഞ്ഞ് ഭാര്യ പോര് മുറുക്കി ഇരുപക്ഷവും ബിജെപി മണ്ഡലം പ്രസിഡന്റും പ്രവര്ത്തകരും സിപിഐ എമ്മിലേക്ക്